**МИНИСТЕРСТВО НА ЗЕМЕДЕЛИЕТО**

Проект

**Наредба за изменение и допълнение на Наредба № 7 от 2015 г. за прилагане на мярка 10 „Агроекология и климат“ от Програмата за развитие на селските райони 2014 – 2020 г.** (обн., ДВ, бр. 16 от 2015 г.; доп., бр. 59 от 2015 г.; изм. и доп., бр. 19 от 2017 г., бр. 18 от 2018 г., бр. 18 от 2019 г., бр. 38 от 2020 г., бр. 21 от 2021 г. и доп., бр. 33 от 2021 г.)

**§ 1.** В чл. 1, ал. 3 се създава т. 4:

„4. Регламент (ЕС) 2020/2094 на Съвета от 14 декември 2020 година за създаване на Инструмент на Европейския съюз за възстановяване с цел подкрепа на възстановяването след кризата с COVID-19 (Регламент (ЕС) 2020/2094) (ОВL, 433 от 22 декември 2020 г.).“.

**§ 2.** В чл. 4, ал. 3 след думите „на територията на“ се добавя „природните паркове с утвърдени планове за управление и на“.

**§ 3.** В чл. 6, ал. 1 думите „Министерството на земеделието, храните и горите“ се заменят с „Министерството на земеделието“, а след думите „националните паркове“ се добавя „природните паркове по чл. 4, ал. 3“.

**§ 4.** В чл. 7, ал. 1 се създава т. 3:

„3. с едни и същи земеделски парцели по направлението по чл. 3, т. 5 и мярка 12 „Плащания по Натура 2000 и Рамковата директива за водите“ от ПРСР 2014 – 2020 г.“.

**§ 5.** В чл. 8 се правят следните изменения и допълнения:

1. В ал. 2 думите „ал. 1 и 4“ се заменят с „ал. 1, 4 и 5“, а думите „до изтичане на срока по ал. 1“ се заличават.

2. В ал. 3 след думите „ал. 1“ се добавя „и 4“, а след думите „агроекологичните дейности“ се добавя „по направленията по чл. 3, т. 1, 4 и 5“.

3. Създават се ал. 5 и 6:

„(5) Новите ангажименти, поети с подадени заявления за подпомагане през 2022 г. по направленията по чл. 3, т. 1, 6 и 7 , в съответствие със заповедта по чл. 4, ал. 9 от Наредба № 5 от 2009 г. за условията и реда за подаване на заявления по схеми и мерки за директни плащания, се изпълняват за срок от три години.

(6) Новите ангажименти, поети с подадени заявления за подпомагане през 2022 г., по направлението по чл. 3, т. 4, в съответствие със заповедта по чл. 4, ал. 9 от Наредба № 5 от 2009 г. за условията и реда за подаване на заявления по схеми и мерки за директни плащания се изпълняват за срок от една година.“.

**§ 6.** В чл. 10 се създава изречение второ: „Финансовата помощ е осигурена и под формата на допълнителни средства за бюджетни задължения по линия на ЕЗФРСР съгласно чл. 59, параграф 4, буква „да“ от Регламент (ЕС) № 1305/2013.“.

**§ 7.** В чл. 16 думите „методика, утвърдена от министъра на земеделието, храните и горите“ се заменя с „правила, утвърдени от министъра на земеделието“.

**§ 8.** В чл. 17, ал. 2 думите „ал. 2 и 4“ се заменят с „ал. 2, 3, 4, 5 и 6“.

**§ 9.** В чл. 18 се правят следните изменения и допълнения:

1.В ал. 3:

а) текстът преди т. 1 се изменя така:

„(3) Държавен фонд „Земеделие“ – Разплащателна агенция едновременно прекратява агроекологичния ангажимент и предприема действия по възстановяване на получената финансова помощ по съответното направление, съгласно условията на ал. 4, когато земеделските стопани:“;

б) в т. 1 думите „срока по чл. 8, ал. 1“ се заменят със „сроковете по чл. 8“.

2. В ал. 4, в текста преди буква „а“ думите „в зависимост“ се заличават, а думите „в която е прекратен агроекологичният ангажимент“ се заменят със „за която са установени неспазвания по мярката“.

**§ 10.** В чл. 19 се създава ал. 8:

„(8) За новите ангажименти по чл. 8, ал. 6, поети през 2022 г., крайният срок по ал. 1, т. 1 е до 31.12.2022 г.“.

**§ 11.** В чл. 23 се правят следните изменения и допълнения:

1. В ал. 4 думите „Министерството на земеделието, храните и горите“ се заменят с „Министерството на земеделието“.

2.Създавасе ал. 12:

„(12) Ангажиментите, които продължават след текущия програмен период се преразглеждат, за да се приспособят към правната рамка на следващия програмен период. Ако земеделските стопани не приемат да приспособят ангажимента си към новата правна рамка, те могат да се откажат от изпълнението на ангажимента, без да възстановяват средства.“.

**§ 12.** В чл. 26, т. 13 след думите „Наредбата за базисните цени на трайните насаждения“ се добавя „удостоверяваща, че трайните насаждения са в периода на плододаване“.

**§ 13.** В чл. 29 думите „петгодишния период“ се заменят с „ангажимента“

**§ 14.** В чл. 37 се правят следните изменения и допълнения:

1. В ал. 1 накрая се добавя „а за териториите на природните паркове документ, издаден по реда на чл. 123, ал. 2 от Закона за горите или договор по чл. 37и от Закона за собствеността и ползването на земеделските земи“.

2. В ал. 2 след думите „Копие от разрешителното“ се добавя „и/или документа или договора“.

**§ 15.** В чл. 38 се правят следните допълнения:

1. В т. 2 след думите „дирекциите на националните“ се добавя „и природните“.

2. В т. 3 накрая се добавя „или на съответния природен парк;“

**§ 16.** В чл. 46 се правят следните изменения и допълнения:

1. В т. 2, буква „д“ в изречение второ думите „целият парцел с трайни насаждения е“ се заменят с „парцелът с трайни насаждения включва“, в изречение трето думите „Министерството на земеделието, храните и горите“ се заменя с „Министерството на земеделието“, а думата „имоти“ се заменя с „парцели“.

2. В т. 3, буква „а“ след думите „годишно разрешително за паша“ се добавя „и/или документ или договора“.

**§ 17.** В чл. 54 се правят следните изменения и допълнения:

1. В ал. 1 след думите „дирекциите на националните“ се добавя „и на природните“.

2. В ал. 3 след думите „дирекциите на националните“ се добавя „и на природните“.

3. В ал. 5 думите „Министерството на земеделието, храните и горите" се заменят с „Министерството на земеделието".

**§ 18.** В приложение № 6 към чл. 16 и чл. 23, ал. 2, в т. 5 накрая се създава нов ред:

„• В природните паркове се спазват забраните, предвидени в чл. 31 от Закона за защитените територии, както и забраните, предвидени в чл. 21, ал. 1 от Закона за защитените територии, когато са приети с плановете за управление.“.

**Преходни и заключителни разпоредби**

**§ 19**. От 2023 г. ангажиментите по направленията по чл. 3, т. 1 и 7 се изпълняват с площите до размера на чл. 20, ал. 6.

**§ 20**. Не се изисква предоставяне на оценка, удостоверяваща, че трайните насаждения са в периода на плододаване по Наредбата за базисните цени на трайните насаждения, ако такава е предоставена през предходна компания

**§ 21.** Наредбата влиза в сила от деня на обнародването ѝ в „Държавен вестник“.

**Д-Р ИВАН ИВАНОВ**

*Министър на земеделието*